CELEX: C2007/140/14
Language: mt
Date: 2007-06-23 00:00:00
Title: Kawża C-154/07: Talba għal deċiżjoni preliminari mressqa minn Bundesverwaltungsgericht (Il-Ġermanja) fl- 20 ta' Marzu 2007 — Firma 01051 Telekom GmbH vs Ir-Repubblika Federali tal-Ġermanja

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/8
            
         Talba għal deċiżjoni preliminari mressqa minn Bundesverwaltungsgericht (Il-Ġermanja) fl-20 ta' Marzu 2007 — Firma 01051 Telekom GmbH vs Ir-Repubblika Federali tal-Ġermanja
   (Kawża C-154/07)
   (2007/C 140/14)
   Lingwa tal-kawża: Il-Ġermaniż
   Qorti tar-rinviju
   Bundesverwaltungsgericht
   Partijiet fil-kawża prinċipali
   
      Rikorrenti: Firma 01051 Telekom GmbH
   
      Konvenuta: Ir-Repubblika Federali tal-Ġermanja
   
      Parti terza: Deutsche Telekom AG
   Domandi preliminari
   Id-Direttiva tal-Kummissjoni 90/388/KEE (1), tat-28 ta' Ġunju 1990, dwar il-kompetizzjoni fis-swieq tas-servizzi ta' telekomunikazzjoni — direttiva dwar il-kompetizzjoni — u d-Direttiva tal-Parlament Ewropew u tal-Kunsill 97/33/KE, tat-30 ta' Ġunju 1997, dwar l-interkonnessjoni fis-settur tat-telekomunikazzjoni sabiex jiġi assigurat servizz universali u l-interoperabbiltà permezz ta' l-applikazzjoni tal-prinċipji ta' provvista ta' netwerk miftuħ (ONP) — direttiva dwar l-interkonnessjoni (2) — għandhom jiġu interpretati fis-sens li jipprekludu lill-awtorità nazzjonali regolatorja milli tirrikjedi lill-operatur ta' netwerk ta' kollegament interkonness ma' netwerk lokali pubbliku ta' telekomunikazzjoni, iħallas, għall-2003, favur l-operatur tan-netwerk lokali f'pożizzjoni dominanti, kontribuzzjoni sabiex jiġi bbilanċjat it-telf ikkawżat lil dan l-operatur ta' l-aħħar minħabba l-provvista ta' dan in-netwerk?
   Fil-każ ta' risposta affermattiva għall-ewwel domanda:
   Il-qorti nazzjonali għandha tieħu in kunsiderazzjoni n-nuqqas ta' konformità mad-dritt Komunitarju ta' obbligu bħal dan, li jirriżulta minn dispożizzjoni tal-liġi nazzjonali, fil-proċeduri relatati ma' l-awtorizzazzjoni sabiex tiġi imposta kontribuzzjoni fuq l-operatur tan-netwerk ta' kollegament?
   
      (1)  ĠU L 192, p. 10.
   
      (2)  ĠU L 199, p 32.